Catar marihuana amb Philosopher Seeds | Blog Philosopher Seeds
Catar marihuana amb Philosopher Seeds
Catar marihuana és una feina molt agradable, però no deixa de ser una tasca que requereix molta seriositat. Avui en dia existeixen gran multitud de famílies i varietats de marihuana, saber distingir cadascuna d’elles permet definir els gustos i necessitats a nivell terapèutic de cada consumidor. Parlarem en aquest post de com organitzar un tast professional segons l’equip Philosopher Seeds. Les fotos que acompanyen aquest post provenen del tast de SuperJuani que vam fer a principis d’estiu 2015.
SuperJuani abans de la cata
Elegir una variedat de marihuana per catar
Un tast es pot realitzar amb qualsevol varietat de marihuana, independentment de quants fenotips diferents tinguem per provar. Encara que l’ideal seria centrar-se en una varietat a cada cata. L’equip de Philosopher Seeds efectua amb freqüència cates per tal de triar els millors fenotips de cada cultiu i procedir a una selecció. Encara que confiem en les anàlisis de cannabinoides realitzats al nostre laboratori, ens estimem més fer un tast amb veritables consumidors de la nostra estimada planta, per confirmar o no, el que especifiquen aquestes analítiques. Ve a ser com una mena de validació. Aquestes investigacions fetes al laboratori determinen els diferents percentatges de cannabinoides però no tenen en compte l’olor, l’aspecte general, la presència de resina i la compactació de les flors. Per aquest motiu, comptem amb un excel·lent jurat que es presta a valorar el que no pot fer la ciència.
Conservació de clons
Philosopher Seeds fa servir aquest mètode cada vegada que vol efectuar una selecció, de manera que les varietats i fenotips que vam tastar estan tots clonats esperant veredicte a una sala de creixement. Depenent d’aquesta decisió, eliminarem aquells exemplars que no ens satisfan i tindrem cura amb molt d’amor els favorits. Prèviament hem etiquetat cada planta i aquesta primera selecció no descarta un futur tast amb la mateixa varietat per centrar-se en un espècimen en concret. Un cop l’herba, haixix o BHO estiguin en condicions d’assecat i curat òptim, separem les mostres i les etiquetem per número de fenotip abans de lliurar-lo a cada component del jurat.
Oli de cànnabis BHO
Haixix o Bubble Hash
Designar el jurat per la degustació
Escollir persones aptes per tastar marihuana és més difícil del que pot semblar. Han de ser crítiques, serioses, amb experiència i que aguantin. Que no tot són flors i violes… Ah, i si poden ser divertides, millor.
Puntuant la SuperJuani
Apuntant característiques de la SuperJuani
Si és possible, reunim catadors que consumeixin cànnabis de diferents maneres: fumat amb / sense tabac, vaporitzat, Dab etc. Es lliuren les 3 primeres mostres als membres del jurat sobre les quals es puntará tot, efectes inclosos. A partir de la tercera mostra, si és que n’hi ha més, només recollirem dades de presència, olor i aroma ja que costa saber de quina mostra provindria l’efecte.
Vaporizador usat per la cata
Com catar marihuana?
Un cop el jurat estigui (encara) present, se li lliuren unes fulles de puntuació i les mostres. Cadascú tria com vol consumir el material però, abans d’assaborir-lo, hi ha tota una feina d’observació. Després de cada punt examinat, s’apunta la nota corresponent. Millor ser rigorós en aquest aspecte, que després ens distraiem amb facilitat…
Al final del post, us deixem una fitxa de cata en blanc (format PDF).
Criteris valorats a la cata
Per a aquest tipus de tast, avaluarem 4 criteris bàsics que es puntuen de l’1 al 5. Resina: S’observa la presència de tricomes a les flors, color i textura en el cas de resines. Poder comptar amb l’ajuda d’un microscopi o d’alguna lupa pot facilitar l’observació del material. És també el moment de determinar la mida i la compactació del que es tasta.
Observació de SuperJuani amb microscopi
Olor: Premsant lleugerament l’herba o molent-la (a un Grinder nou), es desprèn l’aroma que tant ens agrada. Algunes plantes fan més olor que d’altres, però hi ha matisos importants al respecte. Un bon curat de l’herba és imprescindible per desenvolupar tot el seu potencial. Pot fer una olor més o menys forta, i aquesta fragància pot ser més penetrant, més subtil o refinada. Després ve la descripció d’aquest perfum. A partir d’aquí, la poesia s’uneix amb la filosofia.
Olorant SuperJuani abans de la cata
Philosopher Seeds catant SuperJuani
Sabor: Per fi arriba el moment crucial! Cadascú consumeix com més li agradi i, com en el cas de l’olor, apuntem el que sentim al paladar, el gust que ens deixa a la boca i la durada. En aquest punt, és imprescindible que la marihuana tingui bones condicions d’assecat.
Preparats per la feina
Efecte: És relativament senzill notar i apuntar l’efecte de les 3 primeres mostres. El resultat sol més ser eufòric o més narcòtic, i aquí també, avaluem la durada i el que vulguem apuntar al quadre d’observació.
Mostres de diferents fenotips de SuperJuani Interior Bio
Un cop recopilades les fitxes i el personal content, donem el tast per acabat, o no! Ara que sabeu com fer-ho, esperem que us animeu a tastar varietats de Philosopher Seeds amb els vostres amics. Podeu descarregar el full de tast per marihuana en PDF, omplir-lo i enviar-lo a info@philosopherseeds.com.
Full tast Philosopher Seeds espanyol
Salutacions i bons fums!
Preguntes i comentaris sobre Catar marihuana amb Philosopher Seeds